भारत में बढ़ रही भव्यता
भारत में बढ़ रही भव्यता
बहुत से लोगों को लगता है कि ईडीएम भारत में अभी-अभी आया है, लेकिन हकीकत यह है कि संगीत की दुनिया में तेजी से आगे बढ़ रही विधा के मामले में भारत भी पीछे नहीं है। दुनिया के करीब 250 से ज्यादा विदेशी कलाकार वर्षभर में भारत का दौरा करते हैं। इस क्षेत्र में अपनी एक अलग पहचान बनाने वाले जर्मन मूल के अमेरिकन संगीत निर्माता मार्कुस शुल्ज ने बीते माह मुंबई, हैदराबाद, पुणे तथा दिल्ली में प्रस्तुति दी। उनके अनुसार भारत में ज्यादा क्लब नहीं हैं, लेकिन लोगों की रुचि आयोजनों को भव्य बनाने पर मजबूर कर रही है।
बॉलीवुड कलाकार भी पीछे नहीं
ईडीएम की बढ़ती लोकप्रियता ने बॉलीवुड संगीत सितारों को भी हिलाकर रख दिया है। इसका असर अब सिर्फ बड़े शहरों में नहीं इंदौर, गुड़गांव और अहमदाबाद जैसे छोटे शहरों में भी देखने को मिल रहा है। यही वजह है कि बॉलीवुड सितारे भी अपने लाइव शो में ईडीएम को शामिल करने लगे हैं। पिछले दिनों इंदौर में पाकिस्तानी संगीतकार आतिफ असलम ने डीजे चेतस के साथ मिलकर अपने 6,000 से अधिक प्रशंसकों के लिए ईडीएम की प्रस्तुति दी।
प्यार के साइड इफेक्ट
इस विधा ने संगीत के चाहने वालों को नया और बेहतरीन अनुभव दिया था तो दूसरी ओर इस म्यूजिक से प्यार करने वालों को इसके साइड इफेक्ट भी देखने को मिले। इन आयोजनों में पश्चिमी रंग ज्यादा होता है। आयोजन 18वर्ष से ज्यादा की उम्र वाले लोगों के लिए होता हैं। युवा यहां ग्लैमर, ड्रग्स और अवैध संबंधों की खुली छूट होने के चलते भी पहुंचते हैं। पिछले साल गोवा में एक आयोजन में मुंबई की ईशा मैन्त्री की ड्रग ओवरडोज होने से मौत हो गई। वहीं अक्टूबर 2015 में गुड़गांव में अमेरिकन लेडी आर्टिस्ट के ईडीएम प्रोग्राम के दौरान दिल्ली की फैशन डिजाइनर आंचल अरोरा भी दम घुटने से मौत का शिकार हो गईं।
hin_Deva hin_Deva hin_Deva bho_Deva hin_Deva mag_Deva hin_Deva